**ΠΡΟΚΗΡΥΞΗ**  
**ΤΟΥ ΣΧΕΔΙΟΥ ΚΡΑΤΙΚΩΝ ΕΝΙΣΧΥΣΕΩΝ ΗΣΣΟΝΟΣ ΣΗΜΑΣΙΑΣ**  
**ΒΑΣΕΙ ΤΟΥ ΚΑΝΟΝΙΣΜΟΥ (EE)** **2023/2832**  
**ΤΟΥ ΥΦΥΠΟΥΡΓΕΙΟΥ ΚΟΙΝΩΝΙΚΗΣ ΠΡΟΝΟΙΑΣ**  
**ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΓΕΝΙΚΟΥ ΟΙΚΟΝΟΜΙΚΟΥ ΣΥΜΦΕΡΟΝΤΟΣ**  
**ΓΙΑ ΤΟ 2024**

Το Υφυπουργείο Κοινωνικής Πρόνοιας προκηρύσσει το Σχέδιο Κρατικών Ενισχύσεων Ήσσονος Σημασίας για το 2024 και καλεί τους ενδιαφερόμενους Φορείς όπως υποβάλουν αιτήσεις για επιχορήγηση των προγραμμάτων τους για περίοδο 12 μηνών (Ιανουάριος-Δεκέμβριος 2024).

Η προκήρυξη, το Σχέδιο, το Έντυπο της Αίτησης και τα Παραρτήματα είναι διαθέσιμα στην ιστοσελίδα του Υφυπουργείου Κοινωνικής Πρόνοιας www.dmsw.gov.cy και των Υπηρεσιών Κοινωνικής Ευημερίας [www.dmsw.gov.cy/dmsw/sws.nsf/](http://www.dmsw.gov.cy/dmsw/sws.nsf/) από τις 29 Φεβρουαρίου 2024.

Οι δικαιούχοι ορίζονται στο άρθρο 2 του Σχεδίου και οι αιτήσεις τους πρέπει να υποβάλλονται σε δύο (2) αντίτυπα και να κατατίθενται **στα κατά τόπους Γραφεία Κοινωνικών Υπηρεσιών** των Υπηρεσιών Κοινωνικής Ευημερίας, το αργότερο μέχρι την Τρίτη **19 Μαρτίου 2024** και ώρα **14.00 μ.μ.** σε κλειστό φάκελο, στο εξωτερικό μέρος του οποίου να αναγράφεται:

1. Η επωνυμία και η διεύθυνση του αιτούντος Φορέα.
2. “Αίτηση στο πλαίσιο του Σχεδίου Κρατικών Ενισχύσεων Ήσσονος Σημασίας του Υφυπουργείου Κοινωνικής Πρόνοιας βάσει του Κανονισμού 2023/2832 της Επιτροπής για την παροχή ΥΓΟΣ ” για το 2024Η διεύθυνση του Γραφείου Κοινωνικών Υπηρεσιών, στο οποίο θα κατατεθεί η αίτηση.
3. Η διεύθυνση του Γραφείου Κοινωνικών Υπηρεσιών, στο οποίο θα κατατεθεί η αίτηση

Αιτήσεις οι οποίες δεν συνοδεύονται από όλα τα απαραίτητα έγγραφα δε θα γίνονται δεκτές.  
  
Φορείς που είναι έτοιμοι να λειτουργήσουν νέο πρόγραμμα κατά το δεύτερο εξάμηνο του έτους, το οποίο προορίζεται να καλύψει ανάγκη που δεν καλύπτεται επαρκώς από άλλο πρόγραμμα ή υπηρεσία ή, Φορείς που κατά το δεύτερο εξάμηνο αντιμετωπίζουν έκτακτα, ουσιαστικά και πολύ σοβαρά προβλήματα, που θέτουν σε κίνδυνο τη λειτουργία υφιστάμενου προγράμματος, μπορούν να αιτηθούν μέσω επιστολής, στον Γενικό Διευθυντή του Υφυπουργείου Κοινωνικής Πρόνοιας περαιτέρω οικονομική στήριξη εντός του ίδιου έτους μέχρι τις **15 Οκτωβρίου 2024**.

Υφυπουργείο Κοινωνικής Πρόνοιας

29 Φεβρουαρίου 2024